Document ID: 32005R0332

NARIADENIE KOMISIE (ES) č. 332/2005
z 25. februára 2005
o vyplatení náhrady za vývoz výrobkov kódu KN 0406, na ktoré sa vzťahujú licencie, o ktoré sa požiadalo pred 1. júnom 2003, do Chorvátska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 26 ods. 3 a článok 31 ods. 14,
keďže:
(1)
S cieľom zabrániť narušeniu obchodu článok 2 nariadenia Komisie (ES) č. 951/2003 z 28. mája 2003, ktorým sa udeľuje výnimka z nariadenia (ES) č. 174/1999, ktorým sa ustanovujú osobitné podrobné pravidlá uplatňovania nariadenia Rady (EHS) č. 804/68, týkajúce sa vývozných licencií a vývozných náhrad v odvetví mlieka a mliečnych výrobkov, a nariadenia (ES) č. 800/1999, ktorým sa stanovujú spoločné podrobné pravidlá uplatňovania systému vývozných náhrad za poľnohospodárske výrobky (2), zabránil vyplateniu náhrad v súvislosti s vývoznými licenciami na výrobky kódu KN 0406, ktoré majú v kolónke 7 uvedené iné miesto určenia ako Chorvátsko, ktoré sa od 1. júna 2003 použijú na vývoz do Chorvátska.
(2)
Nemal by byť ovplyvnený nárok na náhradu vyplývajúci z vývozných licencií, o ktoré sa požiadalo pred dátumom uplatňovania nariadenia.
(3)
Obmedzenie zavedené článkom 2 nariadenia (ES) č. 951/2003 by sa preto malo uplatniť iba na licencie, o ktoré sa požiadalo po 1. júni 2003.
(4)
Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Náhrada za vývoz výrobkov kódu KN 0406, na ktoré sa vzťahujú licencie, o ktoré sa požiadalo pred 1. júnom 2003 a ktoré majú v kolónke 7 uvedené iné miesto určenia ako Chorvátsko, patriace do zóny určenia I, ako stanovuje článok 15 ods. 3 nariadenia Komisie (ES) č. 174/1999 (3), sa vyplatí.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Uplatňuje sa od 1. júna 2003.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. februára 2005

Labels: 3
17
18